REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

07 broj 06-2/76-14

22. maj 2014. godine

B e o g r a d

**Z A P I S N I K**

**PETE SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU,**

**ODRŽANE 22. MAJA 2014. GODINE**

Sednica je počela u 9,00 časova.

Sednici je predsedavao Petar Petrović, predsednik Odbora.

Sednici su prisustvovali članovi Odbora: Žarko Mićin, Živan Đurišić, Svetislav Vukmirica, Aleksandar Martinović, Tanja Tomašević Damnjanović, Vladimir Đukanović, Meho Omerović, Dubravka Filipovski i Laslo Varga.

Sednici je prisustvovala zamenik člana Mirjana Andrić (zamenik Biljane Pantić Pilje).

Sednici nisu prisustvovali članovi Odbora: Dragan Nikolić, Ljiljana Malušić, Miletić Mihajlović, Balša Božović, Jovan Marković i Suzana Spasojević, niti njihovi zamenici.

Sednici su, kao poverenici predlagača zakona, prisustvovali: Biljana Pavlović, državni sekretar u Ministarstvu pravde, Milan Stevović, direktor Uprave za izvršenje krivičnih sankcija, Dušanka Garić, načelnik odeljenja, Aleksandra Stepanović, načelnik odeljenja, i Jovan Ćosić, šef odseka u Ministarstvu pravde.

Na predlog predsednika Odbora usvojen je sledeći:

**D n e v n i r e d:**

1. Razmatranje Predloga zakona o izvršenju krivičnih sankcija, koji je podnela Vlada (broj 713-1363/14 od 8. maja 2014. godine), u pojedinostima;

2. Razmatranje Predloga zakona o izvršenju vanzavodskih sankcija i mera, koji je podnela Vlada (broj 7-1362/14 od 8. maja 2014. godine), u pojedinostima;

3. Razmatranje Predloga zakona o izmenama i dopunama Zakonika o krivičnom postupku, koji je podnela Vlada (broj 713-1353/14 od 8. maja 2014. godine), u pojedinostima;

4. Razmatranje Predloga zakona o pravobranilaštvu, koji je podnela Vlada (broj 011-1361/14 od 8. maja 2014. godine), u pojedinostima;

5. Razmatranje Predloga zakona o posredovanju u rešavanju sporova, koji je podnela Vlada (broj 7-1354/14 od 8. maja 2014. godine), u pojedinostima;

6. Razmatranje Predloga zakona o izmenama i dopunama Zakona o parničnom postupku, koji je podnela Vlada (broj 7-1357/14 od 8. maja 2014. godine), u pojedinostima;

7. Određivanje predstavnika Odbora za pravosuđe, državnu upravu i lokalnu samoupravu za zamenika člana Komisije za sprovođenje Nacionalne strategije reforme pravosuđa za period 2013 – 2018. godine;

8. R a z n o.

Pre prelaska na rad po utvrđenom dnevnom redu usvojen je, bez primedaba, zapisnik sa četvrte sednice Odbora.

**Prva tačka dnevnog rada: Razmatranje Predloga zakona o izvršenju krivičnih**

**sankcija, u pojedinostima;**

Narodni poslanik, Meho Omerović je na sednici Odbora povukao amandmane na član 19. i član 20. Predloga zakona.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izvršenju krivičnih sankcija.

Odbor je odlučio da predloži Narodnoj skupštini da **odbije** sledeće amandmane:

* na član 1. koji je podneo narodni poslanik Mirko Čikiriz,
* na član 2. koji su zajedno podneli narodni poslanici Snežana Malović i Biljana Hasanović – Korać,
* na član 19. koji je podneo narodni poslanik Meho Omerović,
* na član 19. koji su zajedno podneli narodni poslanici Snežana Malović i Biljana Hasanović – Korać,
* na član 20. koji je podneo narodni poslanik Meho Omerović,
* na član 24. koji je podnela narodni poslanik Olgica Batić,
* na član 74. koji je podneo narodni poslanik Mirko Čikiriz,
* na član 76. koji je podneo narodni poslanik Mirko Čikiriz,
* na član 78. koji je podneo narodni poslanik Mirko Čikiriz,
* na član 79. koji je podnela narodni poslanik Branka Bošnjak,
* na član 114. koji je podneo narodni poslanik Mirko Čikiriz,
* na član 130. koji su zajedno podneli narodni poslanici Snežana Malović i Biljana Hasanović – Korać,
* na član 132. koji su zajedno podneli narodni poslanici Snežana Malović i Biljana Hasanović – Korać,
* na član 184. koji su zajedno podneli narodni poslanici Snežana Malović i Biljana Hasanović – Korać,
* na član 216. koji su zajedno podneli narodni poslanici Snežana Malović i Biljana Hasanović – Korać,
* na član 270. koji su zajedno podneli narodni poslanici Zoran Živković i dr Vladimir Pavićević.

Za izvestioca Odbora na sednici Narodne skupštine određen je Petar Petrović, predsednik Odbora.

**Druga tačka dnevnog reda:** Razmatranje Predloga zakona o izvršenju vanzavodskih sankcija i mera, u pojedinostima;

Povodom ove tačke dnevnog reda nije bilo diskusije.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandman podnet na Predlog zakona o izvršenju vanzavodskih sankcija i mera.

Odbor je odlučio da predloži Narodnoj skupštini da **odbije** amandman

- na član 6. koji su zajedno podneli narodni poslanici Snežana Malović i Biljana Hasanović Korać.

Za izvestioca Odbora na sednici Narodne skupštine određen je Petar Petrović, predsednik Odbora.

**Treća tačka dnevnog reda:** **Razmatranje Predloga zakona o izmenama i dopunama Zakonika o krivičnom postupku, u pojedinostima;**

Povodom ove tačke dnevnog reda nije bilo diskusije.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

I

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakonika o krivičnom postupku.

Odbor je odlučio da predloži Narodnoj skupštini da **odbije** sledeće amandmane:

* na član 5. koji je podnela narodni poslanik Olgica Batić;
* na član 5. koji je podneo narodni poslanik prof. dr Dušan Milisavljević;
* na član 5. koji je podneo narodni poslanik Borislav Stefanović;
* na član 5. koji je podnela narodni poslanik Vesna Martinović;
* na član 5, sa ispravkom, koji je podnela narodni poslanik Branka Karavidić.

II

Odbor je, u skladu sa članom 157. stav 6. Poslovnika Narodne skupštine, podneo sledeći

AMANDMAN

Član 5. Predloga zakona menja se i glasi:

„Član 5.

U članu 283. stav 1. tačka 2) menja se i glasi:

„2) da na račun propisan za uplatu javnih prihoda uplati određeni novčani iznos, koji se koristi za humanitarne ili druge javne svrhe;”.

Posle stava 3. dodaju se st. 4. do 8. koji glase:

„Sredstva iz stava 1. tačka 2) ovog člana dodeljuju se humanitarnim organizacijama, fondovima, javnim ustanovama ili drugim pravnim ili fizičkim licima, po sprovedenom javnom konkursu, koji raspisuje ministarstvo nadležno sa poslove pravosuđa.

Javni konkurs iz stava 4. ovog člana sprovodi komisija koju obrazuje ministar nadležan za poslove pravosuđa.

Izuzetno od st. 4. i 5. ovog člana komisija može, na zahtev fizičkog lica, bez sprovođenja javnog konkursa, predložiti da se sredstva iz stava 1. tačka 2) ovog člana dodele radi lečenja deteta u inostranstvu, ako sredstva za lečenje nisu obezbeđena u Republičkom fondu za zdravstveno osiguranje.

Sprovođenje javnog konkursa, kriterijumi za raspodelu sredstava, sastav i način rada komisije uređuju se aktom ministra nadležnog za poslove pravosuđa.

Odluku o raspodeli sredstava iz stava 1. tačka 2) ovog člana donosi Vlada.”

O b r a z l o ž e nj e

Amandmanom se dopunjuje član 5. Predloga zakona, kojim se dopunjuje član 283. Zakonika o krivičnom postupku, tako što se dodaje novi stav kojim se predviđa da se u slučaju kada su potrebna sredstva za lečenje deteta u inostranstvu, ta sredstva mogu dodeliti, bez sprovođenja javnog konkursa, iz sredstava prikupljenih po osnovu primene instituta odlaganja krivičnog gonjenja.

Ovim amandmanom je obuhvaćeno rešenje sadržano u amandmanu koji je na član 5. podneo narodni poslanik Borislav Stefanović, uz pravnotehničku redakciju.

Za izvestioca Odbora na sednici Narodne skupštine određen je Petar Petrović, predsednik Odbora.

**Četvrta tačka dnevnog reda:** **Razmatranje Predloga zakona o pravobranilaštvu, u pojedinostima;**

Povodom ove tačke dnevnog reda nije bilo diskusije.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

I

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o pravobranilaštvu.

Odbor je odlučio da predloži Narodnoj skupštini da **prihvati** amandman

- na član 25. koji su zajedno podnele narodni poslanici Snežana Malović i Biljana Hasanović Korać.

Odbor je odlučio da predloži Narodnoj skupštini da **odbije** sledeće amandmane:

- na član 2. koji su zajedno podnele narodni poslanici Snežana Malović i Biljana Hasanović Korać;

- na član 3. koji su zajedno podnele narodni poslanici Snežana Malović i Biljana Hasanović Korać;

- na član 5. koji su zajedno podnele narodni poslanici Snežana Malović i Biljana Hasanović Korać;

- na član 8. koji su zajedno podneli narodni poslanici Zoran Živković i Vladimir Pavićević;

- na član 9. koji su zajedno podneli narodni poslanici Zoran Živković i Vladimir Pavićević;

- na član 11. koji su zajedno podneli narodni poslanici Zoran Živković i Vladimir Pavićević;

- na član 18. koji su zajedno podnele narodni poslanici Snežana Malović i Biljana Hasanović Korać;

- na član 21. koji su zajedno podneli narodni poslanici Borislav Stefanović, Dragan Šutanovac i Vesna Martinović;

- na član 23. koji su zajedno podnele narodni poslanici Snežana Malović i Biljana Hasanović Korać;

- na član 32. koji su zajedno podnele narodni poslanici Snežana Malović i Biljana Hasanović Korać;

- na član 54. koji su zajedno podnele narodni poslanici Snežana Malović i Biljana Hasanović Korać;

- na član 58. koji su zajedno podnele narodni poslanici Snežana Malović i Biljana Hasanović Korać.

II

Na osnovu člana 157. stav 6. i člana 161. stav 1. Poslovnika Narodne skupštine Odbor je na Predlog zakona o pravobranilaštvu podneo sledeći

AMANDMAN

U članu 32. stav 1. Predloga zakona posle reči: „odnos Državnog pravobranilaštvaˮ dodaje se reč: „premaˮ.

U stavu 2. posle reči: „nadležnogˮ dodaje se reč: „zaˮ.

O b r a z l o ž e nj e

Amandmanom se vrši jezička redakcija odredaba člana 32. st. 1. i 2. Predloga zakona.

Za izvestioca Odbora na sednici Narodne skupštine određen je Petar Petrović, predsednik Odbora.

**Peta tačka dnevnog reda:** **Razmatranje Predloga zakona o posredovanju u rešavanju sporova, u pojedinostima;**

Povodom ove tačke dnevnog reda nije bilo diskusije.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandman podnet na Predlog zakona o posredovanju u rešavanju sporova.

Odbor je odlučio da predloži Narodnoj skupštini da **odbije** amandman

- na član 29. koji je podnela narodni poslanik Suzana Spasojević.

Za izvestioca Odbora na sednici Narodne skupštine određen je Petar Petrović, predsednik Odbora.

**Šesta tačka dnevnog reda:** **Razmatranje Predloga zakona o izmenama i dopunama Zakona o parničnom postupku, u pojedinostima;**

Povodom ove tačke dnevnog reda nije bilo diskusije.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o parničnom postupku.

Odbor je odlučio da predloži Narodnoj skupštini da **odbije** sledeće amandmane:

- na član 4. koji je podneo narodni poslanik Neđo Jovanović;

- a član 10. koji je podneo narodni poslanik Neđo Jovanović;

- na član 13. koji je podneo narodni poslanik Neđo Jovanović.

Za izvestioca Odbora na sednici Narodne skupštine određen je Petar Petrović, predsednik Odbora.

**Sedma tačka dnevnog reda:** **Određivanje predstavnika Odbora za pravosuđe, državnu upravu i lokalnu samoupravu za zamenika člana Komisije za sprovođenje Nacionalne strategije reforme pravosuđa za period 2013 – 2018. godine;**

Povodom dopisa Komisije za sprovođenje Nacionalne strategije reforme pravosuđa (Broj 06-00-00057/2014. godine, od 15. maja 2014. godine) kojim se obaveštava Odbor za pravosuđe, državnu upravu i lokalnu samoupravu da je neophodno da, u skladu sa Nacionalnom strategijom reforme pravosuđe za period 2013 – 2018. godine, odredi zamenika člana te komisije, kao predstavnika Odbora, Odbor je, na predlog predsednika, odlučio da za zamenika člana Komisije za sprovođenje Nacionalne strategije reforme pravosuđa za period 2013 – 2018. godine odredi Tanju Tomašević Damnjanović, zamenika predsednika Odbora.

**Osma tačka dnevnog reda: R a z n o**

U okviru ove tačke dnevnog reda nije bilo pitanja ni predloga.

Sednica je završena u 9,35 časova.

Sednica je tonski snimana.

SEKRETAR PREDSEDNIK

Ljiljana Miletić Živković Petar Petrović